**ÚJ NEMZETI KIVÁLÓSÁG PROGRAM (ÚNKP) – 2017/2018-aS TANÉV – GYIK**

**A „C” KERETHEZ KAPCSOLÓDÓ GYAKRAN ISMÉTELT KÉRDÉSEK ÉS VÁLASZOK (GYIK)**

1. Hol érhetem el a pályázati kiírást?

* <https://www.elte.hu/unkp>

1. Milyen igazolást kell beadni a publikációkról?
   * Az elmúlt 5 év MTMT-beli publikációs listát, illetve a kutatás témájához kapcsolódó legfontosabbnak vélt publikáció(ka)t kérjük csatolni. Elektronikusan is elérhető publikációk esetében elegendő az MTMT hivatkozás linkjét feltüntetni a Pályázati Adatlapon.
2. A Pályázati Adatlap mellékleteiben a megadott sablonokat kötelező használni a pályázás során?
   * Igen.
3. Milyen dokumentumokat kell benyújtani a pályázat részeként?

* A Pályázati Kiírás elolvasása mellett kérjük az [www.elte.hu/unkp](http://www.elte.hu/unkp) honlapon található ellenőrző lista (UNKP\_C keret\_ellenorzo lista palyazoknak.doc) áttekintését, amely az intézményspecifikus kötelező dokumentumokat tartalmazza! Figyelem: hiányos vagy nem megfelelő formátumú pályázat beadása formai elutasítást von maga után!

1. Hová kell küldenem a pályázatomat?
   * Postai úton az ELTE Rektorának címezve, ajánlott, elsőbbségi küldeményként kell benyújtani (ELTE 1053 Budapest, Egyetem tér 1-3.), valamint elektronikusan (e-mailhez csatolva) az [unkp.posztgradualis@rk.elte.hu](mailto:unkp.posztgradualis@rk.elte.hu) címre (ld. UNKP\_C keret\_ellenorzo lista palyazoknak.doc fájlt a [www.elte.hu/unkp](http://www.elte.hu/unkp) oldalon). CD-n/DVD-n nem szükséges beküldeni a pályázati anyagot!
2. Amennyiben jelenleg nem állok a felsőoktatási intézménnyel oktatói vagy kutatói jogviszonyban, amely jogviszony az ösztöndíjas jogviszony alapját képezi, úgy pályázhatok-e?
   * Igen. 2017. szeptember 20-ig kell az ösztöndíjas jogviszony alapjául szolgáló oktatói, kutatói munkavégzésre irányuló jogviszonyt-, vagy oktatói, kutatói munkavégzésre irányuló egyéb jogviszonyt igazolni.
3. Elmúltam 40 éves. Dönthet-e úgy a fogadó felsőoktatási intézmény, hogy ennek ellenére befogadja a pályázatomat?
   * Sajnos nem, a Pályázati Kiírás rögzíti az erre vonatkozó szabályt: pályázati feltétel, hogy a pályázó a pályázat benyújtása napján a 40. életévét még nem töltötte be, ugyanakkor a **korhatár emelkedik** a **csecsemőgondozási díj (CSED)**, valamint a **gyermekgondozási díj (GYED)** igénybevételének időtartamával.
4. Kevés a hely a Pályázati Adatlapon, lehet-e formázni?
   * Csak annyiban, hogy a cellák méretét megnövelje annak érdekében, hogy a papíralapú példányon is olvasható legyen minden információ.
5. Hogyan tudom igazolni a konferencia-részvételt, szabadalmat, tudománynépszerűsítő stb. tevékenységet?
   * Tanúsítvánnyal, illetve amennyiben kutatási tevékenységéről nem rendelkezik tanúsító dokumentummal, akkor a tevékenység Pályázati Adatlap megfelelő cellájában történő szöveges feltüntetésével.
6. A rektor személyesen írja alá az intézményi szándéknyilatkozatokat?
   * Az intézményi szándéknyilatkozatot az illetékes kar dékánja fogja aláírni. Kérjük, legyen kedves eljuttatni az előre kitöltött nyilatkozatot a Dékáni Titkárságra aláírás céljából az alábbi időpontok valamelyike előtt:

2017. május 22. hétfőig 🡪 május 24. szerda 12:00 utáni átvételre  
2017. május 29. hétfőig 🡪 május 31. szerda 12:00 utáni átvételre

**FELHÍVJUK a pályázók figyelmét, hogy az intézményi szándéknyilatkozatot aláírásra legkésőbb május 29-éig le kell adni az illetékes Dékáni Hivatalban!**

1. Pályázhatok-e fiatal oktatóként vagy kutatóként, ha közérdekű önkéntes szerződésem van az egyetemmel?
   * Sajnos nem, ez nem tartozik bele a munkavégzésre irányuló egyéb jogviszony kategóriába.
2. Milyen formában tudom igazolni azt, hogy GYES/GYED/CSED támogatásban részesültem?
   * Bármilyen olyan hivatalos dokumentummal, amelyet az illetékes állami hatóság bocsátott ki.
3. A Magyar Posta helyett lehet-e az egyetem belső postájával beküldeni a pályázatokat?
   * Nem. A Pályázati Kiírás szerint kizárólag postai úton, ajánlott elsőbbségi küldeményként vagy futárszolgálattal (pl. DHL, GLS, FedEx) van lehetőség benyújtani a pályázatokat. Személyes átadásra, illetve a belső posta igénybevételére nincsen lehetőség.
4. Pályázhatok-e fiatal oktatóként vagy kutatóként, ha oktatói megbízási szerződésem van az egyetemmel?
   * Igen, akár részmunkaidős oktatói megbízási szerződéssel is pályázhat, ha az az ösztöndíj teljes idejére vonatkozik. Feltétel azonban a heti minimum 10 órás munkaviszony (25%-os állás).
5. Az ösztöndíjas jogviszony létrejötte után módosíthatom a kutatási tervemet, illetve címemet?

* Nem, tartalmi módosításra nincsen lehetőség az ösztöndíj elnyerését követően. Önnek azt a kutatást kell végrehajtania, amelyre odaítélte önnek a támogatást a bírálóbizottság.

1. A dologi keretemből tervezhetek-e olyan részvételt utazáson/konferencián/képzésen, ami kívül esik a pályázati keretidőn?
   * Nem. Kizárólag az ösztöndíjas időszakra vonatkozó keretidőn belüli igény megvalósítható.
2. A dologi keretemből szervezett utazást/konferencia részvételt/képzést és a hozzá kapcsolódó regisztrációt nekem kell majd lebonyolítanom?
   * Nem, az Egyetem Közbeszerzési/Beszerzési Osztálya intézi.
3. A dologi keretemből a könyveket és irodaszereket magamnak kell-e majd megvennem?
   * Nem, az Egyetem Közbeszerzési/Beszerzési Osztálya intézi.
4. A dologi keretemből igényelt könyvek, informatikai eszközök, műszaki cikkek, stb. az enyéim lesznek?

* Nem. A javak az egyetem tulajdonát fogják képezni. (Várhatóan 1-4 hónapos beszerzési idővel kell számolni!)

1. Milyen ütemezésben történik az ösztöndíj kifizetése?

* Két részletben történik a kifizetés. Az őszi félévre esedékes ösztöndíjat decemberben, a tavaszi félévre esedékes ösztöndíjat márciusban utalja az egyetem.

1. Az ösztöndíj adó- és járulékköteles?

* Nem.

1. El kell majd számolnom az ösztöndíj felhasználásával?

* Nem, az ösztöndíj szabadon felhasználható.

1. Megszűnhet-e az ösztöndíjas jogviszonyom?

* Igen. A Pályázati Kiírás 21.3.1 pontja értelmében: Amennyiben az ösztöndíjas az Ösztöndíjszerződésben foglaltakat nem, vagy nem megfelelően teljesíti, a fogadó felsőoktatási intézmény dönthet a támogatás visszavonásáról, valamint a korábbi kifizetések kapcsán jogosulatlanul igénybevett támogatást állapíthat meg. Jogosulatlanul igénybevett támogatás esetén (az államháztartásról szóló törvény végrehajtásáról szóló 368/2011. (XII. 31.) Korm. rendeletben foglaltaknak megfelelően) a visszafizetési kötelezettség az ösztöndíjas számára a jogosulatlanul folyósított támogatás összegére terjed ki. Ez esetben az ösztöndíjas jogviszony a fogadó felsőoktatási intézmény támogatás visszavonásáról szóló döntésének írásbeli értesítése napján szűnik meg, melytől számított 30 napon belül a kutatási tevékenység megvalósításáról szakmai záró beszámolót kell benyújtania a fogadó felsőoktatási intézmény rektorához, melyet a fogadó felsőoktatási intézmény 30 napon belül szakértő(k) felkérésével értékel.

1. Doktorjelölt vagyok jelenleg, de nyár/ősz folyamán kerül majd sor doktori disszertációm védésére. Pályázhatok-e fiatal oktatói-kutatói ösztöndíjra?

* Csak abban az esetben nyújhat be ÚNKP-17-4 kódú pályázatot, ha legkésőbb a hiánypótlási időszak végéig (2017-ben ez június 23.) igazolni tudja a kari Doktori Hivatal által kiadott igazolással doktori fokozatának minősítését. Vagyis ha eddig a dátumig nem kerül sor a védésre, sajnos már nem tud benyújtani fiatal oktatói-kutatói pályázatot az adott évben.

1. Milyen formában szükséges igazolnom doktori fokozatom minősítését?

* A doktori oklevél másolatával, annak hiányában az illetékes kari Doktori Hivatal által kiállított igazolással.